Subject: ელ.მთავრობის საკითხები_08.10.19
From: Natia Khmaladze <[email-masked]>
To: Giorgi Tsotskolauri <[email-masked]>
Cc: "[email-masked]" <[email-masked]>
Date: Tue, 08 Oct 2019 06:53:03 +0000

მოგესალმებით ბატონო გიორგი,

შესათანხმებლად გიგზავნით ელ. მთავრობის პროგრამის საკითხებს:

ფინანსები 39585 - საქართველოს ფინანსთა სამინისტრო ელექტრონული ტენდერის გზით განახორციელებს მეხსიერების მატარებლებისა და კომპაქტური დისკების  ჩამწერის სახელმწიფო შესყიდვას.

ფინანსები 39584 - სსიპ - შემოსავლების სამსახურის ანალიტიკური დეპარტამენტისათვის დაშვებული გამონაკლისი „საჯარო დაწესებულებაში შრომის ანაზღაურების შესახებ“ საქართველოს კანონით გათვალისწინებულ შეზღუდვებზე გავრცელდება 2020 წლის 1 იანვრამდე
პერიოდში.

ფინანსები 39457 - 2019 წელს მომხდარი სტიქიური მოვლენების შედეგების სალიკვიდაციო ღონისძიებების განხორციელების მიზნით, საქართველოს რეგიონებში განსახორციელებელი პროექტების ფონდიდან მუნიციპალიტეტებს გამოეყოფად არაუმეტეს 1 100 000 ლარი.

გარემო 39441 - სსიპ ღვინის ეროვნული სააგენტო,  2019 წლის სახელმწიფო ბიუჯეტით გათვალისწინებული „მევენახეობა-მეღვინეობის განვითარების“ პროგრამის, „ღვინის ლაბორატორიული კვლევის“ ქვეპროგრამით გამოყოფილ ასიგნებათა ფარგლებში განსახორციელებელი
ღონისძიებებისათვის საჭირო საქონლისა და მომსახურების სახელმწიფო შესყიდვას განახორციელებს გამარტივებული შესყიდვის საშუალებით.

მთავრობა 39428 - შპს ვ. სანიკიძის სახელობის ომის ვეტერანთა კლინიკური ჰოსპიტალი განახორციელებს ინტერნეტის ქსელის მოწყობილობების სახელმწიფო შესყიდვას.

მთავრობა 39427 - შპს ვ. სანიკიძის სახელობის ომის ვეტერანთა კლინიკური ჰოსპიტალი განახორციელებს ინტერნეტის
შიდა ქსელის სახელმწიფო შესყიდვას.

მთავრობა 39424 - ცვლილება შედის საქართველოში ნატო-ს კლასიფიცირებული ინფორმაციის უსაფრთხოების უზრუნველმყოფი პასუხისმგებელი ორგანოებისა და მათი საქმიანობის განსაზღვრის წესში, რომლის მიხედვით, ჩრდილოატლანტიკური ხელშეკრულების ორგანიზაციის (NATO-ს)
კლასიფიცირებული ინფორმაციის ქვერეგისტრების შემქმნელ დაწესებულებების/ორგანოების ჩამონათვალს ემატება ეროვნული უსაფრთხოების საბჭოს აპარატი.

ხელმოსაწერი:

39549 - გაიმართება მოლაპარაკება „საქართველოსა და აზიის განვითარების ბანკს შორის სასესხო შეთანხმების (ჩვეულებრივი ოპერაციები) (აღმოსავლეთ-დასავლეთ მაგისტრალის (შორაპანი-არგვეთას მონაკვეთი) გაუმჯობესების პროექტი)“ ტექსტის მიღების მიზნით.

39486 - ნოტების გაცვლის გზით, გაიმართება მოლაპარაკება „საქართველოს მთავრობასა და ტაჯიკეთის რესპუბლიკის მთავრობას შორის საჰაერო მიმოსვლის შესახებ“  შეთანხმების ტექსტის მიღების მიზნით.

კანონპროექტი:

ფინანსები 39516 - მთავრობასთან თანხმდება, საქართველოს პარლამენტისათვის კანონმდებლობით დადგენილი წესით წარსადგენი „საქართველოს 2019 წლის სახელმწიფო ბიუჯეტის შესახებ“ საქართველოს კანონში ცვლილების შეტანის თაობაზე“ საქართველოს კანონის პროექტის
გადამუშავებული ვარიანტი . გთხოვთ იხ. თანდართული ფაილები. მოცემული საკითხი ასევე გადაგზავნილია ეკონომიკურ დეპარტამენტშიც.

პატივისცემით,

ნათია